ASK : สินเชื่อรถเชิงพาณิชย์ปีหน้าโตเด่นแนะนำ “ซื้อ” ราคาเป้าหมาย 27.00 บาท
ASK:สินเชื่อรถเชิงพาณิชย์ปีหน้าโตเด่นแนะนำซื้อราคาเป้าหมาย 27.00 บาท
13 ธ.ค. 2559

บล.ฟินันเซีย ไซรัส ระบุในบทวิเคราะห์วันนี้ (13 ธ.ค.) ว่า บริษัท เอเซียเสริมกิจลีสซิ่ง จำกัด (มหาชน) หรือ ASK ให้สินเชื่อรถเชิงพาณิชย์ ตั้งเป้าสินเชื่อปี 60 โต 15%  เทียบช่วงเดียวกันของปีก่อน สูงกว่าปีนี้ที่ โต10% เทียบช่วงเดียวกันของปีก่อน เน้นสินเชื่อรถบรรทุก
ซึ่งได้อานิสงส์จากการขนส่งในประเทศและการค้าชายแดนที่จะคึกคักขึ้นในปีหน้าในบรรดาผู้เล่นในธุรกิจเดียวกัน ต้นทุนทางการเงินของ ASK ลดลงช้าที่สุด โดยเพิ่งเริ่มลดลงตั้งแต่ไตรมาส 3/59 และในไตรมาส 4/59 จะมีหุ้นกู้ดอกเบี้ยสูงครบอายุอีก ทำให้ ASK ได้ประโยชน์เต็มที่เต็มปีในปี 60
ในขณะที่บริษัทอื่นในกลุ่มรับรู้ประโยชน์ไปแล้วในปีนี้ กำไรของ ASK ในปีหน้าจึงเด่นสุด คาด +11.5% เทียบช่วงเดียวกันของปีก่อน สูงกว่า THANI ที่ +6.7% เทียบช่วงเดียวกันของปีก่อน ปัจจุบัน ASK มี 2017PE 9.5 เท่า ถูกกว่า THANI (12.9 เท่า) และคาด Dividend yield 6-7% สูงกว่า THANI (4.3-4.6%) แนะนำซื้อ ASK และชอบมากกว่า THANI ราคาพื้นฐาน 27 บาท ปรับขึ้นจากเดิม 25 บาท 